Thread:MediaWiki talk:Changeemail-nochange/el/Εισάγω και εισαγάγω/reply

Το «πιες» είναι ίδιο με το «πίνε»; Το «Δώστε το τηλέφωνό σας» είναι ίδιο με το «Δίνετε πάντα τα πραγματικά σας στοιχεία». Το «πες μου ένα τραγούδι» είναι ίδιο με το «λέγε μου κάθε μέρα τραγούδια»; Το «ανέβασε αυτό το αρχείο» είναι το ίδιο με το «ανέβαζε ένα αρχείο την ημέρα»;

Στην προστακτική προφανώς και υπάρχει ακόμα απλός και εξακολουθητικός χρόνος.


 * «Εισαγάγετε τα στοιχεία σας» σημαίνει «Δώστε τα στοιχεία σας» (τώρα)
 * «Εισάγετε τα στοιχεία σας» σημαίνει «Δίνετε τα στοιχεία σας» (π.χ. κάθε μέρα)

Άλλο το ένα άλλο το άλλο.

Τώρα, αν ο κόσμος το κάνει συχνά λάθος και αυτό το λάθος τείνει να καθιερωθεί, αυτό είναι άλλο θέμα. Όμως εμείς εδώ δεν μιλάμε καθομιλουμένη με τον κολλητό μας όπου τα λάθη είναι ανεκτά. Εδώ έχουμε μηνύματα τα οποία διαβάζονται από χιλιάδες κόσμου καθημερινά. Δεν μπορούμε ελαφρά τη καρδία να αφήνουμε ένα λάθος εν γνώση μας με το σκεπτικό «έλα μωρέ, αφού οι περισσότεροι έτσι το λένε». Η ευθύνη μας είναι μεγάλη. Διαμορφώνουμε συνειδήσεις.